Joovastus oma julgusest oli sedavõrd suur, et ta pidas enda võimete jaoks liiga alandavaks ise hobuseid valvata ja juhtida neid Teel Diomedese juurde. Ta kutsus sõbra ja ütles talle: "Abderis, mine ja aja need hobused läbi Värava!"  Ise pööras ta selja ja astus uhkelt edasi. Kuid Abderis oli liiga nõrk ja kartis talle antud ülesannet. Ta ei suutnud märasid ohjeldada, kammitsais hoida ega sõita nendega oma sõbrale järele läbi Värava. Hobused tungisid Abderisele kallale, tallasid ta oma kapjadega surnuks ja  põgenesid Diomedese maa metsikutesse laantesse.